google/wiki40b huggingface dataset:
Hans Paasche

Bakgrunn

Hans Paasche var sønn av professor i økonomi og visepresident i den tyske riksdag Hermann Paasche. 
Han reiste som afrikaforsker til Tysk Østafrika og lærte seg der swahili flytende. I 1900 begynte han på utdannelse til marineoffiser. I 1909 giftet han seg med sin hustru Ellen og bryllupsreisen gikk til Østafrika og til Nilens kilder.

Karriere

I 1913 deltok han ved Erster Freideutscher Jugendtag på Meißner som ble arrangert av den tyske ungdomsbevegelse. Under første verdenskrig meldte han seg som frivillig marineoffiser, men hans pasifistiske holdninger gjorde at han kom i klammerier med den militære ledelse. I 1916 ble han derfor tvunget til å forlate sin tjeneste. 
Hans politiske agitasjon og kontakter med krigsfanger førte til at han ble arrestert. For at han skulle unngåfaren for å stilles for retten anklaget for høyforræderi og risikere dødsstraff, fikk faren satt han inn i en psykiatrisk klinikk. Han kom i stedet til å bli anklaget for landsforræderi, og ble satt i fengsel. 
I samband med matrosopprøret den 9. november 1918 som var opprinnelsen til den tyske revolusjon ble Paasche befridd fra fengselet av matroser. 
Paasche ble ført til Riksdagen for der å velges inn i Vollzugsrat der Arbeiter und Soldatenräte. Paasche krevde bl.a. at man skulle rivt Siegesallee og Siegessäule. 
Paasche er blitt kjent som en samfunnskritiker og han kom til å bli sterkt påvirket av sine reiser i Afrika. Han kritiserte den vestlige fremstrittsidé og det europeiske syn på andre kulturer. Paasche ble samtidig kritiker av det europeiska industrisamfunnet og de rådende forhold. 
I sin kanskje mest kjente bok Die Forschungsreise des Afrikaners Lukanga Mukara ins innerste Deutschland utgir Paasche seh for å være Lukanga Mukara som er på besøk i Europa og som fra et ut ifra perspektiv kritisk beskriver det europeiske samfunn. Paasche var pasifist og arbeidet for at kvinner skulle få stemmerett, dyrenes beskyttelse og var aktiv i den vegetariske bevegelse. Han var også en del av den borgerlige ungdomsbevegelse rundst århundreskiftet og frem til første verdenskrig.
Paasche ble skutt i hjel den 21. mai 1920 av en ultranasjonalistisk tropp fra et frikorps, i sitt hjem Gut Waldfrieden fa han kom opp fra badet. Hans barn ble vitne til dådet.
Kongens nyttårstale

Historikk

Kongens nyttårstale har en lang tradisjon. Allerede kong Haakon 7. holdt nyttårstale i kringkastingen og hilste sitt folk ved inngangen til et nytt år. Etter hvert som kronprins Olav vokste til, fikk også han denne oppgaven. Han holdt sin første nyttårstale gjennom radio i 1935. Andre verdenskrigs påkjenning var stor på kong Haakon, og fra 1946 vekslet kongen, kronprinsen og kronprinsessen om å holde disse talene. I kong Olavs regjeringstid var det han alene som hadde oppgaven. Han gjorde dem også mer personlige i form og tema med årene. Fra 1965 ble talene også overført i fjernsynet. Ved kong Olavs sykdom måtte kronprins Harald i ilden, og da han som konge ble syk, ble det kronprins Haakon som fikk oppgaven.
Grunnkretser i Ålesund kommune

Grunnkretser i Ålesund kommune er delområder og grunnkretser som seksjonerer Ålesund kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Ceylania

Utseende

Nokså små (sjelden over 10 millimeter), litt maur- eller edderkopplignende trebukker. Oversiden er kledt med lange, oppstående hår. På farge er de svarte med tegninger av lyse, nedliggende hår. Hodet er rundet, forholdsvis stort. Antennene er noe lengre enn kroppen, kraftige, med lange hår. Pronotum er tønneformet, lengre enn bredt. Dekkvingene er forholdsvis korte og litt pæreformede. Beina er kraftige og nokså lange.

Utbredelse

Slekten er kjent fra Sri Lanka.
Lanxi (Suihua)

Lanxi (kinesisk: 兰西县; pinyin: Lánxī Xiàn) er et fylke i provinsen Heilongjiang i Folkerepublikken Kina. Det tilhører byprefekturet Suihua.
Folketallet var på 466 725 innbyggere i 1999.

Samferdsel

Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Googol

En googol med siffer

10 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000
Algoritme

I matematikk og informatikk er en algoritme en presis beskrivelse av en endelig serie operasjoner som skal utføres for å løse et problem eller flere problemer. Hvis en prosess er algoritmisk, kan den skrives som en serie operasjoner som kan utføres gjennom beregninger.
Ordet kommer fra navnet til den persiske matematikeren og astronomen Muhammad ibn Musa al-Khwarizmi(fra Algoritmi, den latinske formen av Al-Khwārizmī). Han skrev flere bøker, blant annet boken Al-jabr wa'l muqabalah. Den inneholder en oppskrift – eller en algoritme – for hvordan bestemte annengradsligninger kan løses.
Mindre formelt er en algoritme enhver skrittvis prosedyre på en oppgave, gitt at oppgaven kan løses ved et endelig antall steg.
Algoritmer er også brukt i programmering, hvor kode vil følge spesifikke operasjoner for å bli gjennomført av en datamaskin. En algoritme kan ofte også inneholde variabler som trenger mellomregning. Et eksempel på dette kan være pseudokode brukt til programmeringsspråk.
Torbjørn Rødland

Biografi

Rødland vokste opp på Slåtthaug i Stavanger. Først interesserte han seg for tegning, men etter hvert ble fotografi hovedinteressen. Han studerte kunst- og mediefag under Arnfinn Bø-Rygg ved Høgskolen i Stavanger. I 1991 flyttet han til Oslo, og etter ett år dro han videre til Bergen, der han ble utdannet ved Kunsthøgskolen i Bergen, institutt for fotografi.
Som student i Bergen i perioden 1992-1995 fikk han kjennskap til en gruppe av kunstnere som omtales som «The Picture Generation», Richard Prince, Cindy Sherman, Louise Lawler, Barbara Kruger og Sherrie Levine. Disse kunstnerne arbeidet på 1980-tallet med iscenesatt fotografi. I såkalt appropriasjonskunst blir fragmenter fra ulike kilder satt sammen med nye elementer til å danne et nytt og bilde. Det endelige kunstverket skal dermed være både originalt og ikke-originalt på en og samme tid.
Rødland har vært bosatt i Oslo, Paris, Melbourne, Nice, Berlin, New York City, Tallinn, Rijeka, Tokyo og Los Angeles.  Han bor og arbeider nå i Los Angeles.

Arbeid

I tillegg til fotokunst har han produsert fem videofilmer. 
Utstillingen «Uglesommer», som ble vist i Tønsberg i 2006, ble utgangspunkt for en debatt om kunstkritikk i Morgenbladet.   Kunsthistoriker, kritiker og kurator Ina Blom innledet debatten med å kritisere flere av anmeldelsene av utstillingen.  Blom hevdet at den gjeldende kunstkritikken var preget av en naiv, realistisk og moralsk billedforståelse.
Utstillingen "The Touch That Made You" ble vist på Fondanzione Prada i Milano sommeren 2018, og var kurert av Hans Ulrich Obrist og Amira Gad. Utstillingen inkluderte en variasjon av 40 fotografier, samt tre videoer filmet av Rødland. Alle kunstverkene i utstillingen er laget mellom år 1999 og 2016.  
Boka I want to live innocent med Stavangerbilder ble laget i samarbeid med Stavanger2008, da byen var europeisk kulturhovedstad.
Noen av hans bilder er innkjøpt av Stedelijk Museum i Amsterdam, Astrup Fearnley Museet i Oslo, Stavanger kunstmuseum, Fonds National d'Art Contemporain i Paris og av Musée d'Art Moderne et Contemporain i Strasbourg.
Howell Davis

Captain Howell Davis (eller Davies) (født ca. 1690, død juni 1719) var en walisisk pirat. Han var aktiv pirat i bare 11 måneder, fra juli 1718 til juni 1719, da han ble drept i et bakholdsangrep. Han skip var Cadogan, Buck, Saint James og Rover.
Ternopil

Historie

Ternopol ble grunnlagt i 1540 av Jan Amor Tarnowski som et polsk militært støttepunkt. Festningen fikk store privilegier av de polske konger. Stedet ble gitt bystatus i 1548 av kong Sigismund I av Polen. Fram til Polens delinger tilhørte den det polsk-litauiske samvelde. 
Før første verdenskrig var byen i østre del av Cisleithanien, del av det østerrikske kronlandet Galicia og Lodomeria, ved jernbanen mellom Lemberg og Odessa. I 1910 hadde byen omkring 33 871 innbyggere (1910), derav omkring halvparten jøder. Den bedrev da livlig handel med korn og andre jordbruksprodukter, i særdeleshet med hester. Byen hasde da et jesuittkollegium, polsk og rutensk obergymnasium, høyere realskole, lærerseminarer med flere undervisninfsinstitusjoner.
Under første verdenskrig spilte Ternopol og elven Serets vedliggende avskjæring en fremstående rolle i stridene mellom Sentralmaktene] og Keiserdømmet Russland. Etter den polsk-sovjetiske krig 1919–1921 tilfalt byen den nyopprettede andre polske republikk. Da Polen ble delt mellom Nazityskland og Sovjetunionen i andre verdenskrigs første fase tilfalt byen Den ukrainske sosialistiske sovjetrepublikk i samsvar med Molotov–Ribbentrop-paktens hemmelige klausuler. Under den tyske okkupasjonen ble den største den av byens polske befolkning drept og da Ternopol ble tilbakeført til den ukrainske sovjetrepublikk i 1945 ble byens polske befolkning tvangsforflyttet.
Byen ble det av det uavhengige Ukraina i 1991.
Meyer Prinstein

Verdensrekorder

Prinstein satte verdensrekord i lengde 11. juni 1898 i New York, med rsultatet 7,235 meter (23 fot og 8⅞ tommer). Rekorden ble slått, først av William Newburn fra Irland og senere av Alvin Kraenzlein. Prinstein tok tilbake rekorden 28. april 1900, da han hoppet 7,50 i  Philadelphia.  Denne rekorden stod i fire måneder, til den ble slått av iren Peter O'Connor 29. august 1900.

OL

Prinstein tok sølv i lengde under OL 1900 i Paris, der han ble slått av Alvin Kraenzlein. Dagen etter vant han gull i tresteg, etter å ha slått vinneren fra OL 1896, James Connolly. 
I OL 1904 i St. Louis vant han gull i både lengde og tresteg, og er den eneste utøveren som har gjort dette. I tillegg kom han på 5.-plass på 60 m og 400 m. 
I OL 1906 vant han gull i lengde igjen, denne gang foran verdensrekordinnehaveren Peter O'Connor.
The Longest Yard

Handling

Paul "Wrecking" Crewe var en berømt Amerikansk fotballsspiller når han var på topp, men det var lenge siden. En kveld når hans kjæreste skal ha en av sine harde fester så blir det for mye for ham og han flykter i kjærestens bil, beruset og med en 6-pack øl i framsettet. Han blir tatt av politiet og havner i fengselet. Når han kommer til fengselet så får han en oppgave av fengselsdirektøren Hazen, som vet veldig godt hvem Paul er. Paul skal nemlig trene et lag av fanger som skal møte de ekle fangevokterne i en stor kamp.
Med litt hjelp fra en annen fange som kallas Caretaker og en gammel legende ved navn Nate Scarborough som trener, så blir Paul Crewe og hans lag klar for den store matchen. Fangevokterne har ingen ide om hva de har gitt seg inn på, nå når Paul Crewe står bak det nye laget.

Nyinnspilling

I originalfilmen fra 1974 var det Burt Reynolds som spilte hovedrollen som Paul Crewe, i denne versjonen spiller han trener Nate Scarborough.
Mangalore internasjonale lufthavn

Mangalorere internasjonale lufthavn (Mangalore Airport) (IATA: IXE,  ICAO: VOML), tidligere kjent som Bajpe Airport, er en internasjonal lufthavn for kystbyen Mangalore i India. Flere daglige flyvninger forbinder Mangalore med de fleste store byer i det sydlige og det vestlige India, så vel som flere byer i Midtøsten. Flyplassen ble åpnet som Bajpe Aerodrome den 25. desember 1951 da daværende statsminister Jawaharlal Nehru ankom i et Dakota-fly. Per 2014 er Mangalore internasjonale lufthavn en av de flyplasser som har hatt størst passasjervekst i India, med 54 prosent vekst i den internasjonale trafikken siste årene

Oversikt

Flyplassen ligger nær Bajpe, om lag 20 kilometer nordøst for Mangalore sentrum. Den ligger på en høyde med to høytliggende rullebaner (9/27 og 6/24). Bare to andre flyplasser i India har høytliggende rullebaner: Kozhikode og Lengpui. Termialbygget var lite, men hadde nødvendige fasiliteter. Det ble renovert tidlig på 2000-tallet med mer sitteplass, bevoktet parkeringsplass og flere nye kaféer. Flyplassen ble opprinnelig brukt i begrenset utstrekning for innenlands trafikk, vesenlig til Mumbai og Bangalore.
Marina Grande

Marina Grande er  Capris viktigste havn som ligger nord for selve byen Capri og ved foten av Monte Solaro

Historie

Marina Piccola som ligger på øyas sydside var tidligere hovedhavnen. Den ble brukt av keiserne Augustus og Tiberius. Som gammel fiskehavn,  brukte romerne Marina Grande under keiser Augustus tid og bygde Palazzo a Mare like ved.. Tiberius forsterket Marina Grande. Capri var også første sted i Campania hvor Grekerne landet og  Capris kvinner fremdeles sies å ha " greske trekk". I det sjette århundre døde biskop Costanzo nær  Marina Grande og ble øyas  Skytshelgen; Chiesa di San Costanzo ligger mellem Marina Grande og Anacaprii.

Geografi

Marina Grande ligger på øyas norlige side. Reise mellem  Marina Piccola og Marina Grande betyr at en må siirkle rundt circling Faraglioni -  stacks. Før  1928 måtte en landsette båter direkte i bukten, men den har siden blitt utviklet til en havn og et feriested med en notabel strand som er den største på øya.. En liten plass ligger over havnen, omgitt av Capris karakteristiske hus typiske med terrasser og balkonger, åpne gallerier og mangefargede fasader opplyst av "Pompeian red", som er en av de mest  intense farger langs hele den Neapolitanske kyst.t." Havnen er også karakteristisk med sine bratte terraserte skråninger med middelhavsflora. En korintisk søyle ligger på en høy sokkel ved vestsiden av havnen, et minne om det romerske nærvær i området..

Transport

Det er båtforbindelse mellem Marina Grande, Napoli og Sorrento på fastlandet, og også ekskursjoner for besøk i  Den blå grotte. En kabelbane, operert av  SIPPIC, forbinder havnen med Capri by, dens øvre holdeplass er i byens sentrum, Piazzetta;. Det er også bussforbindese til Anacapri. I 2012 kostet en enveisbillett med kabelbanen til Capri by 1,50€ (euro).

Turisme

Notable hoteller omfatter Villa Marina Capri, Hotel Excelsior Parco Capri, Relais Maresca, og Hotel Bristol. Ristorante Pizzeria Lo Zodiaco ligger ved strandkanten
En årlig  festival til ære for Madonna della Libera arrangeres i Marina Grande i midten av september.
VM i turn 1909

Det fjerde verdensmesterskapet i turn ble arrangert 1. til 2. august 1909 i Luxembourg i Luxembourg.
Fem øvelser for herrer ble arrangert: Mangekamp (sammenlagt), svingstang, skranke, ringer og lagkonkurranse.
Andreas Peter Berggreen

Bakgrunn og virke

Som barn ble han satt i huset hos sin morfar i Frederiksborg. Der var det et livlig musikkliv og Berggreen lærte å spille fløyte og klaver. Som 13-åring begynte han å komponere små fløytestykker og sanger og gjennom en av sine lærere stiftet han bekjentskap med norske folkemelodier, noe som startet en livslang interesse for folkesanger fra ulike land. 
Etter studenteksamen begynte han å studere jus, men ga det snart opp for å egne seg til musikken. Han begynte å komponere først og fremst kormusik, men også en opera og musikk til teaterforestillinger. 
To ganger forsøkte han uten hell å starte et musikktidsskrift. I de få numre som kom ut av Musikalsk Tidende i 1836 og det musikalske flyvebladet Hejmdal i 1845, forfektet han sine musikalske prinsipper, noe som viklet ham inn i flere litterære feider. I disse årene virket Berggreen også som musikkritiker ved flere blader.
Tross manglende musikkutdannelse fikk Berggreen viktige stillinger i København. Fra 1838 var han organist ved Trinitatis kirke og i 1843 ble han sanglærer ved Metropolitanskolen. Samme år stiftet han Håndværker-Sangforeningen, noe som ga støtet til de mange liknende sangforeninger i Danmark. I 1859 ble han utnevnt til Sanginspektør ved de lærde Skoler, Seminarierne og de øvrige under Kirke- og Undervisningsministeriet hørende Anstalter, en post han innehadde til kort tid før sin død.

Komponisten

Som komponist var Berggreen sterkt påvirket av Weyse og J.A.P. Schultz. Han strebet etter naturlighet og en nøye overensstemmelse mellom musikk og tekst.  En del av hans sanger og salmer er fortsatt i bruk. I koralboken fra 1954 er han representert med 18 melodier. Han nøt stor anseelse i samtiden, både i Danmark og i utlandet for sitt arbeide med å samle, bearbeide og gi ut både danske og utenlandske folkemelodier.
Resultatet av dette forela han offentligheten i sitt verk: Folkesange og Melodier, fædrelandske og fremmede, samlede og udsatte for Pianoforte, som kom ut i første utgave i 1842-47 og i betydelig øket utgave i 1861-71 med 11 store bind. 
Danske Folke-Sange og Melodier kom ut i 1869.
I 1858 ble han utnevnt til titulær professor og han ble hedret med danske og svenske ordener. I 1876 ble det stiftet et legat i hans navn for musikere som virket til folke- og kirkesangens fremme og i 1878 ble han æresdoktor ved Københavns Universitet.
Vitus

Sankt Vitus (ca. 290 – 303) er en kristen helgen som led martyrdøden som følge av keiser Diokletians forfølgelse av kristne. Han var en av nødhjelperne og skulle være særlig god til å hjelpe barn og unge  mot epilepsi og kramper. På grunn av dette, samt den senmiddelalderlige tyske skikken å danse foran statuen av ham, har nervelidelsen sanktveitsdans navn etter ham.
Sankt Vitus' dag, 15. juni, er en katolsk og ortodoks helgendag.
Bescherelle

Bescherelle er en serie oppslagsbøker for det franske språk, mest kjent for sine utgaver om verbbøying. De er oppkalt etter franskmannen Louis-Nicolas Bescherelle som i 1842 skrev en guidebok for nettopp verbbøying. Boken ble så viktig at navnet hans brukes som et substantiv for å beskrive enhver liknende bok i ettertid. I dag er Collection Bescherelle et merkenavn, brukt av Editions Hatier i Frankrike og Editions Hurtubise i Canada.

Den mest brukte utgaven, om verbbøying, inneholder en nummerert liste over alle verb i det franske språk hvor verb med de samme bøyingsmønstrene kan bli gruppert under ett grunnleggende verb av denne typen.
Bescherelle blir brukt overalt hvor det det franske språk undervises, inkludert Norge.
Aegus (s.str.) nishikawai

Utseende

En middelsstor ( millimeter), avlang, noe flat, svart hjortebille. Hannen har stort, bredt hode og store, sigdformede kjever som har en svært bred, firkantet tann ved roetn og en ganske liten tann i den ytre delen. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvmatt, spredt og fint punktert, grovere på sidene. Pannen er bredt og grunt, U-formet innbuktet foran, med et kort, butt framspring midt i innbuktningen. Hodet er tydelig utvidet bak fasettøynene. Pronotum er avrundet rektangulært, bredere enn langt, nokså tett og grovt punktert. Dekkvingene er jevnbrede med fine, skarpe punktstriper, blanke, kraftig punkterte ved roten og langs ytterkanten. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på De små Sundaøyene.
Bømoen leir

Bømoen er en tidligere militærleir som ligger ved utløpet av Raundalen, 4,5 km øst for Voss sentrum.

Etablering

Hæren etablerte Bømoen leir i 1898-1899 som ekserserplass for Sogn bataljon som følge av den pågående utbyggingen av Bergensbanen og behovet for en sentral militær samlingsplass med muligheten for en rask overføring av vestlandsavdelingene til Østlandet i tilfelle krig. Bømoen overtok funksjonen som ekserserplass for kompaniene fra Sogn og Sunnfjord som tidligere hadde hatt sin samlingsplass i Vik i Sogn (1874–1898).

Militærleiren

Leiren består av en forlegningsleir, en magasinleir, flystripe, verksteds- og administrasjonsområde i tillegg til skytebaner. Den eldste bebyggelsen, forlegnings- og magasinleiren, er samlet i den østlige delen av hovedleiren.

Forlegningsleiren

I forlegningsleiren ligger side om side to tidligere kompani-/regimentstun, ett fra ca. 1900 og et fra tiden rundt 1910. Tunene besto opprinnelig av tre soldatbrakker med en ekserserplass i midten. Vest for tunene ligger tilhørende underoffisersbrakker, offisersbrakker og en regiments/stabsbrakke. To soldatbrakker i 1910-tunet brant for øvrig ned etter et bombeangrep i 1942. 
Bygningene i forlegningsleiren er oppført i upanelt maskinlaft i enkel sveitserstil.

Sykestuen og ammunisjonshus

Like nord for forlegningsleiren ligger den gamle sykestuen fra 1919, bygd etter typetegning i nordisk nybarokk stil, sammen med et uthus. Like nedenfor for sykestuen ligger to laftede ammunisjonshus kledd med metallplater.

Magasinleiren med vaskehus

Lenger ned mot elven ligger et område med magasiner og vaskehus, de fleste bygget i løpet av de første 20 årene av leirens historie.

Flystripe og brannstasjon

Nord og vest for forlegningsleiren ligger flystripene på Bømoen med den eldste flystripen i retning sydvest/nordøst, krysset av den nyere øst-vestgående landingsstripen til Voss flyplass, Bømoen. Like syd for flystripene ligger den godt bevarte brannstasjonen fra andre verdenskrig.

Fredning, nedleggelse og avhending

På landsbasis kan Bømoen sammenlignes med noen av de større innlandsleirene på Østlandet, for eksempel Helgelandsmoen leir og Hvalsmoen leir. 
Etter forslag om vern i landsverneplanen for forsvaret ble 28 bygninger på Bømoen fredet ved forskrift av Riksantikvaren 6. mai 2004.
Autopsy

Autopsy er et amerikansk death metal-band som ble startet i 1987. Bandet ble oppløst i 1995, men startet opp igjen i juli 2009.

Biografi

Autopsy startet opp i 1987 av Chris Reifert og Eric Cutler, like etter Reifert forlot death metal-bandet Death. I 1988 ble gitarist Danny Coralles med i bandet. Det spilte inn to demoer, Demo '87 (1987) og Critical Madness (1988) før de fikk platekontrakt med Peaceville Records og spilte inndebutalbumet Severed Survival i 1989. De tidlige innspillingene hadde en svært thrash-inspirert death metal-stil, lignende Deaths Scream Bloody Gore (Chris Reifert spilte trommer på det albumet). Men bandet begynte med en saktere, doom metal-stil for sin neste utgivelse, EP-en Retribution of the Dead (1990).  
Med bandets andre album, Mental Funeral fortsatte stilen. Etter en suksessfull Europa-turné, gikk bandet i studio igjen og spilte inn EP-en Fiend  for blood. Etter det fulgte bandets tredje album, Acts of the Unspeakable som inneholdt kortere sanger og en mer grindcore-inspirert stil. En lite suksessfull USA-turné førte til at bandet bestemte seg for å oppløses etter et siste studioalbum. Shitfun, som ble gitt ut i 1995, hadde en svært hardcore punk-inspirert stil, og gjorde verden klar for Abscess, Reifert og Coralles tidligere side-prosjekt som nå ville bli deres hovedfokus etter at Autopsy ble oppløst.
I juli 2009 ble det offisielt at Autopsy skulle gjenforenes for en konsert på Maryland Deathfest i mai 2010.
2. juni 2010, samme dag som Abscess ble oppløst, ble det kunngjort at Autopsy skulle spille inn en EP, "The Tomb Within" utgitt 13. september 2010 og et album, Macabre Eternal det første på seksten år, i 2011.